Кентау қаласы әкімінің 

«___»__________2025 жылғы 

№____ өкімімен бекітілген

Кентау қаласы әкімі аппаратының ұйымдастыру-инспекторлық жұмыс және аумақтық даму бөлімшесі туралы ереже

1. Жалпы ереже

1. Кентау қаласы әкімі аппаратының ұйымдастыру-инспекторлық жұмыс және аумақтық даму бөлімшесі болып табылады (бұдан әрі-Бөлімше).
2. Бөлімше өзінің қызметінде, Қазақстан Республикасының Конституциясын, Қазақстан Республикасы Президентінің Жарлықтарын, Қазақстан Үкіметінің нормативтік-құқықтық актілерін, облыс және қала әкімінің шешімдерін, өкімдерін, әкімдіктің қаулыларын, сондай-ақ осы ережені басшылыққа алады.

3. Бөлімшенің құрылымын және штат санын мемлекеттік органның басшысы бекітеді.

2. Бөлімшенің негізгі міндеттері, функциялары мен құқықтары

4. Бөлімшенің міндеттері:

1) қала әкімінің, қала әкімі аппараты басшысының қызметін ұйымдастыруды қамтамасыз ету;

2) Қазақстан Республикасы Президенті мен Үкіметінің, облыс және қала әкімдері мен әкімдіктерінің актілерін орындау мәселелері жөнінде қала әкімінің, қала әкімі аппараты басшысының жергілікті атқарушы органдармен өзара іс-қимылын қамтамасыз ету;

3) Қазақстан Республикасы Президенті мен Үкіметі актілерінің, облыс және қала әкімдерінің шешімдері, өкімдері мен тапсырмаларының, облыс және қала әкімдігі қаулыларының дер кезінде орындалуына сараптама жүргізу;
4) облыс әкімінің, облыс әкімі орынбасарларының және қала әкімінің хаттамалық тапсырмаларының, селекторлық мәжілістерде берілген тапсырмаларының орындалуына сараптама жүргізу;
5) қалалық мәслихат аппаратынан және депутаттардан түскен сауалдар мен хаттардың орындалуына сараптама жүргізу;
6) қала әкімінің шұғыл және аппараттық кеңестерін, қала әкімдігінің кеңейтілген мәжілістерін ұйымдастыру;
7) Қазақстан Республикасының Президентін, Қазақстан Республикасының Парламентіне, облыстық және қалалық мәслихаттарға депутаттарды, ауыл әкімдерін сайлауды өткізу жөнінде ұйымдастыру-үйлестіру жұмысын жүзеге асыру;
8) көп балалы аналарды наградтауды және басқа да марапаттау жұмыстарды жүзеге асыру;
9) қала әкімі бекіткен іс-шаралар жоспарын және қала әкімдігінің жанындағы комиссияларының жұмысын, жұмысшы топтардың атқарған жұмыстарына талдау жасап, анықтамалық қорытындыны қамтамасыз етеді;
10) қала әкімдігіне қарасты ауыл әкімі аппараттарының және атқарушы органдардың жұмыстарына талдау жасап, анықтамалық қорытындыны қамтамасыз етеді;
11) заңнамада белгiленген өзге де міндеттерді жүзеге асыру.

5. Бөлімшенің құқықтары:
1) мемлекеттік органдардан, ұйымдардан, олардың лауазымды адамдарынан Қазақстан Республикасының заңнамасында белгіленген тәртіппен қажетті ақпарат пен материалдарды сұрату және алу;
2) қала әкімі аппаратының бөлімшесімен және дербес бөлімдерімен өзара іс-қимылды қамтамасыз етеді;
3) Қазақстан Республикасының қолданыстағы заңнамасында көзделген өзге де құқықтарды жүзеге асыру.
4) бөлімшенің міндеттеріне кіретін мәселелер бойынша Әкімдік басшылығының қарауына ұсыныстар енгізу;

5) бөлімшенің құзыретіне қатысты мәселелерді Әкімдіктің басшылығымен талқылауға қатысу;

6) бөлімшенің құзыретіне кіретін мәселелер бойынша басшылықтың тапсырмасы бойынша Әкімдіктің мүддесін, Қазақстан Республикасының барлық мемлекеттік, қоғамдық және басқа да мекемелері мен ұйымдарда және шетелдерде білдіру;

7) бөлімшеге жүктелген міндеттер мен функцияларды орындау үшін қажетті құжаттарды, есептерді, анықтамалар мен басқа да материалдарды жергілікті атқарушы органдардан сұрату және алу;

8) бөлімшенің, Әкімдіктің құзыретіне кіретін мәселелер бойынша кеңестер ұйымдастыру және өткізу;

9) әкімдікке жүктелген міндеттерге сәйкес, Әкімдіктің құрылымдық бөлімдері мен ведомстволық бағынысты ұйымдары басшыларының және олардың қызметкерлерінің келісімімен Әкімдік өткізетін іс-шараларды ұйымдастыруға қатысу үшін оларды тарту;

10) Қазақстан Республикасының заңнамасына сәйкес Бөлімшеге жүктелген өзге де құқықтарды жүзеге асыру;

11) әкімдіктің және мемлекеттік органдардың өзара іс-қимыл жасаған жағдайда, Бөлімшенің қызметкерін (-лерін), ол (-олар) консультативтік-кеңес органдарына қатысу қажет болған ретте, не болмаса басқа тиісті қызметтік көмек көрсету үшін бөлу.

3. Бөлімшенің қызметін ұйымдастыру

6. Бөлімше қала әкімі аппаратының басшысына тікелей бағынады.
7. Бөлімшені Қазақстан Республикасының заңнамасында белгіленген тәртіппен қызметке тағайындалатын және қызметтен босатылатын бөлімше басшы басқарады.
8. Бөлімше басшысы  құрылымдық бөлімшенің қызметіне жалпы басшылықты жүзеге асырады және мемлекеттік органның құрылымдық бөліміне жүктелген міндеттердің орындалуы мен оның өз функцияларын жүзеге асыруы үшін дербес жауапты болады.
9. Бөлімшенің құзыретіне кіретін мәселелер бойынша құрылымдық бөлімшенің атынан басқа құрылымдық бөлімдерге жіберілетін құжаттарға бөлімше басшысы, ал ол болмаған жағдайда оны алмастыратын адам қол қояды.

